GiliGold/VAD_KnessetCorpus huggingface dataset:
יריב לוין: הצבעה בעד – פה אחד נגד – אין נמנעים – אין הבקשה להעביר את ההצעה לסדר-היום בנושא "מניעת אלימות במשפחה – הגדרת בן-זוג" לדיון בוועדת החוקה, חוק ומשפט נתקבלה.
יריב לוין: הוחלט להעביר לוועדת החוקה, חוק ומשפט.
יריב לוין: "מיגור תופעת ההשמנה בקרב בני נוער", הצעת חברי הכנסת משה (מוץ) מטלון, רחל אדטו ונחמן שי
יריב לוין: הנושא השני, הצעה לסדר-היום בנושא "מיגור תופעת ההשמנה בקרב בני נוער", גם היא הוסבה כהצעה לסדר-היום מהצעת חוק למיגור תופעת ההשמנה בקרב בני נוער (תיקוני חקיקה), התשס"ט-2009, של חברי הכנסת משה (מוץ) מטלון, רחל אדטו ונחמן שי (פ/1553/18).
יריב לוין: נשמעו הצעות להעביר את ההצעה לדיון בוועדת המדע והטכנולוגיה או בוועדת העבודה, הרווחה והבריאות.
יריב לוין: יושב-ראש ועדת המדע – שנמצא כאן ותיכף נשמע אותו – מבקש להעביר לוועדת המדע והטכנולוגיה; גם יושב-ראש ועדת העבודה, הרווחה והבריאות מבקש שהעניין יידון אצלו בוועדת העבודה והרווחה.
יריב לוין: אני מוכרח לומר לחבר הכנסת שטרית – ואת עמדתי הבעתי כבר בפעם הקודמת – שיש מקום לנסות להעביר דברים, עד כמה שניתן, לוועדות העמוסות פחות.
יריב לוין: יחד עם זאת, הנושא הזה, על פניו, נראה כנושא שאכן שייך לוועדת העבודה, הרווחה והבריאות.
יריב לוין: רחל אדטו: גם לי יש הסתייגות בנושא.
יריב לוין: זאב אלקין: אם מסכימים שני יושבי-הראש.
יריב לוין: היו"ר יריב לוין: לא, אין הסכמה.
יריב לוין: לכן, אני אבקש את ההתייחסות לעניין הזה.
יריב לוין: אני אאפשר לחברת הכנסת אדטו, שהיא בין המציעים, בבקשה.
יריב לוין: רחל אדטו: ההסתייגות שלי, בוודאי לא לוועדת המדע כי אני לא רואה שום קשר.
יריב לוין: לעומת זאת, יש שתי אפשרויות אחרות שאני יכולה להציע.
יריב לוין: אפשרות אחת היא בוועדה בראשות חבר הכנסת דני דנון, שם כבר התחילו ולקחו כפרויקט את כל נושא ההשמנה בקרב בני נוער.
יריב לוין: כבר התקיימו כמה דיונים בנושא הזה בפורום מאוד רחב של אנשים, ולכן אם כבר, עדיף שיהיה רצף ולא לעבוד במקביל.
יריב לוין: אני חושבת שהעובדה שבוועדות עובדים במקביל על אותם נושאים, זו ברכה לבטלה, פיצול של הכוחות, אנשים שרצים מוועדה לוועדה, בעלי עניין, ולכן אני לא רואה שום מקום בכלל לחשוב על ועדת המדע.
יריב לוין: לחילופין, אני לא יודעת אם ועדת החינוך מתאימה לעניין הזה, כן או לא.
יריב לוין: גם בוועדת החינוך עוסקים בנושא הזנה, מפעלי הזנה בבתי-ספר, וכדומה, זוהי אופציה כי זה גם חלק מסדר-היום שהם כבר התחילו בו.
יריב לוין: כמובן, באופן אישי, לי היה הכי מתאים ונוח בוועדת העבודה, הרווחה והבריאות.
יריב לוין: היו"ר יריב לוין: זה גם נראה טבעי.
יריב לוין: רחל אדטו: לכן, האופציות שעומדות בעיני – כמציעה, שהעליתי את הנושא הזה – היו כדלקמן.
יריב לוין: כשהצעתי, אמרתי שקודם כול זה יגיע לוועדת העבודה, הרווחה והבריאות כי מטבע הדברים זה קשור לבריאות יותר מכל דבר אחר.
יריב לוין: היה אם לא, הוועדה השנייה שיכולה לדון בכך היא הוועדה לזכויות הילד משום שהיא כבר התחילה בדיון הזה.
יריב לוין: כל ועדה אחרת שצריכה להתחיל ללמוד את הנושא ולדון בו מחדש – מבחינתי היא לא קשורה.
יריב לוין: היו"ר יריב לוין: תודה.
יריב לוין: חבר הכנסת שטרית, אולי לאור הדברים של חברתך לסיעה, אתה מוותר על העניין הזה?
מאיר שטרית: אני מודה לחברתי לסיעה על התמיכה.
מאיר שטרית: עם כל הכבוד, את אומרת שאין לזה קשר למדע.
מאיר שטרית: אני חושב שאת טועה בגדול.
מאיר שטרית: ציון פיניאן: בנושא הזה יש גם את חבריך שלא מהסיעה.
מאיר שטרית: כן, גם לא מהסיעה.
מאיר שטרית: הרי אחד מהשניים.
מאיר שטרית: במצב הקיים היום, כל נושא שמגיע לוועדת המדע, יש לו קשר גם לוועדה אחרת – זו אחת הבעיות של ועדת המדע.
מאיר שטרית: מאחר שהוועדה הזאת קמה 30 שנה אחרי שקמו הוועדות האחרות, בהגדרת תקנון הכנסת הרבה מאוד דברים שנופלים נטו לתחום המדע, עוברים לוועדות אחרות כי החוק המקורי בתחום נוגע לוועדות האחרות.
מאיר שטרית: התוצאה היא שוועדת המדע פנויה יחסית לוועדות אחרות, למרות שלנו יש את הזמן ואת היכולת להתעמק בנושא ובסוגיה.
מאיר שטרית: אם באמת רוצים טיפול רציני, לברר מהן הסיבות להשמנה, כיצד אפשר להילחם בהן, וזה מחייב עירוב של מדענים מכל הארץ, הוועדה היחידה שתוכל להקדיש לכך תשומת-לב וזמן זוהי ועדת המדע – עם כל הכבוד לוועדת העבודה והרווחה.
מאיר שטרית: נדמה לי שגם המשקל של ראשי שתי הוועדות הוא כזה, שאני יותר יכול להצדיק את המלחמה בהשמנה מאשר יושב-ראש ועדת העבודה והרווחה.
מאיר שטרית: זה לא הגיוני, כפי שאמר היושב-ראש, שוועדה שהיא כל כך עמוסה, לוקחת נושא כזה לסדר-היום- זה אפילו לא הצעת חוק – מעמיסה על עצמה עוד משהו.
מאיר שטרית: אני לא אלחם על זה, תצביעו כפי שאתם רוצים.
מאיר שטרית: אני פשוט חושב שזה לא הגיוני להעביר לוועדה שהיא כל כך עמוסה.
מאיר שטרית: היא לא תקדיש לזה, אפילו לא חצי שעה, לעומת ועדה שתוכל לטפל בזה ברצינות ובאחריות, מה עוד שהיוזם של ההצעה – חבר הכנסת מוץ מטלון – ביקש להעביר לוועדת המדע.
מאיר שטרית: רוברט אילטוב: לא, הוא ביקש לוועדת הרווחה.
מאיר שטרית: תשאל אותו.
מאיר שטרית: לי אין בעיה.
מאיר שטרית: זה לא קריטי בעיני, זה לא עקרוני, אבל אני אומר לכם: מבחינתי, אני חושב שזה יותר הגיוני ונכון דווקא להעביר לוועדת המדע, אבל לשיקולכם.
יריב לוין: רוברט אילטוב: אני התבקשתי על-ידי חבר הכנסת מוץ מטלון לבקש להעביר את ההצעה לוועדת הרווחה – גם משום שהוא חבר ועדת העבודה והרווחה וגם המציעה הנוספת, חברת הכנסת רחל אדטו, היא חברה בוועדה – גם על מנת לא לשבש להם את סדר-היום, לרוץ מוועדה לוועדה, אני מבקש להשאיר את ההצעה בוועדת העבודה והרווחה.
יריב לוין: חבר הכנסת מולה.
יריב לוין: רחל אדטו: חבר הכנסת אילטוב, בדברים שאמרת, אתה מייצג את חבר הכנסת מטלון, זה מה שהוא ביקש?
יריב לוין: רוברט אילטוב: כן.
יריב לוין: שלמה מולה: אני נוטה להסכים עם חבר הכנסת מאיר שטרית כי אם זה נושא שבו אפשר לזמן גם מומחים בתחום, ואפשר לשמוע דעות מה קורה בארצות אחרות בעולם, וכן הלאה, לא תמיד צריך ללכת על הקביעה החד-משמעית שזה שייך לוועדה מסוימת.
יריב לוין: יחד עם זאת, הייתי גם רוצה לשמוע את חוות-דעתם של היועצים המשפטיים, מה דעתכם.
יריב לוין: זאב אלקין: על הצעה לסדר-היום אנחנו פתחנו פה סימפוזיון.
יריב לוין: .. שלמה מולה: אני רוצה לדעת מה ההמלצה, מותר לי לשאול את ארבל?
יריב לוין: אברהם מיכאלי: אדוני היושב-ראש, אני מבקש להוסיף מילה על דברי חבר הכנסת שטרית.
יריב לוין: אני מסתכל על סדר-היום של היום.
יריב לוין: עם כל הכבוד וההערכה הרבה ליושב-ראש ועדת העבודה והרווחה, אני לא יודע אם הוא עומד בקצב.
יריב לוין: יש לו עד השעה 14:00 דיונים רצופים.
יריב לוין: היו"ר יריב לוין: הוא עומד, הוא עומד.
יריב לוין: הוא עובד טוב מאוד, תאמין לי.
יריב לוין: בשיא היעילות.
יריב לוין: אברהם מיכאלי: שישה-שבעה דיונים.
יריב לוין: הכנסת באמת צריכה לעודד – בנושאים שיש להם מקבילה – גם הייעוץ המשפטי צריך להיות פתוח לזה, כדי לעודד ועדות כמו ועדת המדע, שהיא ועדה מאוד יסודית – אני משבח את יושב-ראש הוועדה.
יריב לוין: נסים זאב: אני רואה שישנן ועדות ויושבי-ראש שנושא ההשמנה בוועדה שלהם זה דבר חיובי ביותר, ומוסיפים לעצמם עוד נושאים, להשמין יותר...
יריב לוין: היו"ר יריב לוין: אני יכול להציע להם להצמיד אותם אלי, יפתור להם חלק מהבעיות אולי.
יריב לוין: אני אעבור להצבעה.
שלמה מולה: אני מבקש לשמוע את עמדת הייעוץ המשפטי.
שלמה מולה: ארבל אסטרחן:
שלמה מולה: כשזה הצעה לסדר-היום, העמדה המשפטית פחות משנה.
שלמה מולה: רחל אדטו: הנושא הזה היום הפך להיות אחד מהנושאים היותר מטופלים ברמה עולמית.
שלמה מולה: הנושא הזה ברמה עולמית מטופל היום באספקטים של בריאות.
שלמה מולה: היו"ר יריב לוין: הדברים ברורים.
שלמה מולה: זה נושא חשוב מאוד, אגב.
שלמה מולה: מי בעד להעביר את ההצעה לוועדת העבודה והרווחה?
שלמה מולה: הצבעה בעד העברת ההצעה לדיון בוועדת העבודה, הרווחה והבריאות – 8
יריב לוין: מי בעד להעביר את ההצעה לוועדת המדע והטכנולוגיה?
יריב לוין: הצבעה בעד העברת ההצעה לדיון בוועדת המדע והטכנולוגיה – 1
יריב לוין: הוחלט להעביר את ההצעה לדיון בוועדת העבודה והרווחה.
יריב לוין: בקשות חברי הכנסת להקדמת הדיון בהצעת חוק לפני הקריאה הטרומית: 1.
יריב לוין: תיקון פקודת האגודות השיתופיות (ועדות קבלה ביישובים קהילתיים בגליל ובנגב), התש"ע-2009 (פ/1748/18), של חבר הכנסת דוד רותם 2.
יריב לוין: תיקון פקודת האגודות השיתופיות (ועדות קבלה ביישובים קהילתיים בגליל ובנגב), התש"ע-2009 (פ/1740/18), של חבר הכנסת ישראל חסון
יריב לוין: הנושא הבא על סדר-היום: בקשות חברי הכנסת להקדמת הדיון בהצעות חוק לפני הקריאה הטרומית.
יריב לוין: יש לנו שתי הצעות חוק, למעשה זהות: הצעת חוק תיקון פקודת האגודות השיתופיות (ועדות קבלה ביישובים קהילתיים בגליל ובנגב), התש"ע-2009, (פ/1740/18) של חבר הכנסת ישראל חסון, והצעה זהה מספר (פ/1748/18) של חבר הכנסת דוד רותם.
אברהם מיכאלי: אם יושב-ראש הסיעה מייצג, אין לי בעיה.
אברהם מיכאלי: אם לא – נתבקשתי על-ידו להציג, כי הוא מנהל ישיבה.
אברהם מיכאלי: היו"ר יריב לוין: בסדר גמור.
אברהם מיכאלי: בבקשה, חבר הכנסת מיכאלי.
אברהם מיכאלי: אברהם מיכאלי: אני מבין שזה באמת חוק מאוד חשוב, מדובר פה בבלבול שנוצר בעקבות כמה פסיקות שהיו בעניין הזה.
אברהם מיכאלי: חבר הכנסת רותם מבקש שהחוק הזה יובא כמה שיותר מהר לדיון כי עד שיקודם, יש הרבה ועדות קבלה בדרך.
אברהם מיכאלי: לכן, אני מבקש בשמו שהחוק הזה יובא לדיון מהר ככל האפשר.
אברהם מיכאלי: היו"ר יריב לוין: חבר הכנסת חסון, בבקשה.
אברהם מיכאלי: ישראל חסון: יש לי נאום ארוך, אבל אם אתם בעד, אני מוכן לצמצם את הדבר הזה.
אברהם מיכאלי: היו"ר זאב אלקין: בהעדר הערות והתייחסויות אחרות, אלא אם למישהו יש, אני עובר להצבעה על שני החוקים ביחד.
אברהם מיכאלי: מי בעד לאשר את הקדמת הדיון בהצעות החוק לפני הקריאה הטרומית?
אברהם מיכאלי: הצבעה בעד – פה אחד נגד – אין נמנעים – אין בקשות חברי הכנסת להקדמת הדיון בהצעת חוק תיקון פקודת האגודות השיתופיות (ועדות קבלה ביישובים קהילתיים בגליל ובנגב), התש"ע-2009, (פ/1748/18), ובהצעת חוק תיקון פקודת האגודות השיתופיות (ועדות קבלה ביישובים קהילתיים בגליל ובנגב), התש"ע-2009 (פ/1740/18), נתקבלו.
יריב לוין: אין מתנגדים, אין נמנעים.
יריב לוין: אני קובע שהבקשה אושרה.
יריב לוין: נפתח בבקשת יושב ראש ועדת החוקה, חוק ומשפט להעברת הצעת חוק הפסקת הליכים ומחיקת רישומים בעניין תוכנית ההתנתקות, התשס"ח-2008 (כ/252), מוועדת חוץ וביטחון לדיון בוועדת החוקה, חוק ומשפט.
יריב לוין: אני מבקש רק לציין שיושב ראש ועדת חוץ וביטחון הודיעני שהוא מסכים לבקשה הזאת, ולכן אתה תוכל לנמק את הבקשה החשובה בקצרה.
דוד רותם: היא מנומקת, אדוני, כפי שכתוב במכתב שלי.
דוד רותם: על פי התקנון, זה היה צריך להיות מלכתחילה בוועדת חוקה.
דוד רותם: מטעמים מאוד משונים זה הועבר לחוץ וביטחון, והגיע הזמן שהאבדה תחזור הביתה, והחוק הזה יובא לקריאה שנייה ושלישית בשעה טובה, כמו שצריך.
נסים זאב: קודם כל אני רוצה לומר שאני מתפלא איך יושב ראש ועדת החוץ והביטחון בנקל הסכים- -
דוד רותם: מלכתחילה היה צריך להיות בחוקה.
נסים זאב: אני רואה בזה מחטף, אבל בכל זאת אני אתמוך.
נסים זאב: אני רוצה לדעת, מה שכנע את יושב ראש הוועדה שנושאים כאלה, שהם כל כך מהותיים, שקשורים לוועדת החוץ, הוא מוותר עליהם.
דוד רותם: זה לא שייך לוועדת החוץ.
יריב לוין: רבותיי, חבל על הוויכוח.
יריב לוין: אני מציע שנעבור להצבעה.
יריב לוין: מי בעד הבקשה של יושב ראש ועדת החוקה?
יריב לוין: הצבעה בעד – פה אחד בקשת יו"ר ועדת החוקה, חוק ומשפט להעברת הצעת חוק הפסקת הליכים ומחיקת רישומים בעניין תוכנית ההתנתקות, התשס"ח-2008 (כ/252), מוועדת חוץ וביטחון לדיון בוועדת החוקה, חוק ומשפט אושרה.
יריב לוין: פה אחד, אין מתנגדים, אין נמנעים.
יריב לוין: ערעורו של חה"כ בן-ארי על החלטת יו"ר הכנסת לבטל את הצעתו הרגילה לסדר היום שכבר אושרה, ודיון עקרוני בסוגיית הגבלת תוכן הנושאים שחבר כנסת רשאי להעלות במסגרת הצעה לסדר היום - הצבעה
יריב לוין: ערעורו של חה"כ בן-ארי – התבקשתי בזה הרגע על ידי חבר הכנסת בן-ארי שוב לדחות אותו.
יריב לוין: אני רוצה לציין לפרוטוקול, נדמה לי בפעם השלישית או הרביעית, שאני מתבקש על ידו לעשות כן.
יריב לוין: מאחר שזו בקשה שלו, אני מסכים, אבל רוצה שיובהר לפרוטוקול – הדחיות הן לא דחיות שלי אלא בקשות שלו.
יריב לוין: בקשת חה"כ חיים כץ להקדמת הדיון בהצעת חוק רישוי עסקים (תיקון הגבלת מכירת משקאות משכרים), התש"ע-2009 (פ/1794/18)
יריב לוין: הנושא הבא על סדר היום - בקשת חבר הכנסת חיים כץ להקדמת הדיון בהצעת חוק רישוי עסקים (תיקון הגבלת מכירת משקאות משכרים), התש"ע-2009 (פ/1794/18).
יריב לוין: חבר הכנסת חיים כץ ביקש ממני להציג את העניין בהיעדרו.
יריב לוין: אומר בקצרה - מדובר בחוק שהוא חלק ממספר הצעות חוק פרטיות שנוגעות לסוגיית המאבק בתופעת האלכוהול.
יריב לוין: השר לביטחון פנים הוביל חוק ממשלתי שאמור להיות מובא בפני הכנסת בשבוע או בשבועיים הקרובים שמסדיר- -
אברהם מיכאלי: אנחנו דנים בזה הרגע בוועדת- -
יריב לוין: כן, אבל החוק שאמור להסדיר את כל מכלול סוגיית המאבק בנושא האלכוהול.
יריב לוין: במסגרת הזאת ועדת שרים לענייני חקיקה אישרה אתמול את תמיכת הממשלה בשלושה חוקים פרטיים שנוגעים לעניין הזה, ובהם שני חוקים - אחד של חבר הכנסת חיים כץ ואחד של חבר הכנסת רותם – שמצריכים פטור מחובת הנחה, ועל מנת שניתן יהיה להביא אותם לדיון בקריאה טרומית ואחר כך לחבר אותם לתהליך של הצעת החוק הממשלתית, נדרש הפטור מחובת ההנחה, ולכן אני מבקש את זה תחילה עבור החוק (פ/1794/18) של חבר הכנסת חיים כץ.
יריב לוין: האם ישנן הערות, התייחסויות?
יריב לוין: הצבעה בעד – פה אחד בקשת חבר הכנסת חיים כץ להקדמת הדיון בהצעת חוק רישוי עסקים (תיקון הגבלת מכירת משקאות משכרים), התש"ע-2009 (פ/1794/18) אושרה.
ציון פיניאן: אני הקוורום.
יריב לוין: הוחלט פה אחד לאשר מתן פטור מחובת הנחה.
יריב לוין: בקשת חה"כ דוד רותם להקדמת הדיון בהצעת חוק רישוי עסקים (תיקון הגבלת מכירת משקאות משכרים), התש"ע-2009 (פ/1767/18), לפני הקריאה הטרומית
יריב לוין: הנושא הבא על סדר היום - בקשת חה"כ דוד רותם להקדמת הדיון בהצעת חוק רישוי עסקים (תיקון הגבלת מכירת משקאות משכרים), התש"ע-2009 (פ/1767/18), לפני הקריאה הטרומית.
יריב לוין: הנסיבות הן דומות לאלה של חבר הכנסת חיים כץ.
יריב לוין: חבר הכנסת רותם, יש לך איזושהי תוספת לומר?
יריב לוין: אנחנו נעבור להצבעה.
יריב לוין: הצבעה בעד – פה אחד בקשת חה"כ דוד רותם להקדמת הדיון בהצעת חוק רישוי עסקים (תיקון הגבלת מכירת משקאות משכרים), התש"ע-2009 (פ/1767/18), לפני הקריאה הטרומית אושרה.
יריב לוין: אין נגד, אין נמנעים, אושר פה אחד.
יריב לוין: אני פותח את הישיבה, שכל התארכות שלה - - -
קריאה: חג אורים שמח.
יריב לוין: חג שמח.
יריב לוין: כל התארכות של הישיבה מעבר לחמש דקות תעיד שאנחנו לא עובדים ביעילות פה.
יריב לוין: הנושא הראשון על סדר היום – הצעת חוק לתיקון פקודת האגודות השיתופיות (ועדות קבלה ביישובים קהילתיים בגליל ובנגב), התש"ע-2009.
יריב לוין: הצעה אחת, של חברי הכנסת ישראל חסון, שי חרמש, אורי אריאל וקבוצת חברי כנסת פ/1740/18, והצעה שנייה של חבר הכנסת דוד רותם, פ/1748/18.
יריב לוין: נשמעה במליאה הצעה להעביר את ההצעה לדיון בוועדת החוקה, חוק ומשפט.
יריב לוין: הלשכה המשפטית אמנם ממליצה להעביר דווקא לוועדת כלכלה, אבל נשמע את נציג המציעים, חבר הכנסת חסון, בבקשה.
יריב לוין: איפה אתה רוצה שזה יהיה?
ישראל חסון: אני מאד רוצה שזה יסתופף בחסותו של חבר הכנסת רותם.
ישראל חסון: לא, אבל הטענה היא עניינית.
ישראל חסון: אני חושב שהדיונים פה הם באמת דיונים ברמה החוקתית, נקרא לזה ככה, של סוגיית מיון.
ישראל חסון: יש פה עוד כמה חוקים שנוגעים בנושא הזה, של מיון, ומאחר שהדיון הוא בעיקרו מול הפרקליטות ומשרד המשפטים, אז אני חושב שזו אכסניה נכונה, מעבר לשיקולי הסימפטיה-אמפטיה.
יריב לוין: האמת שאני גם מסכים, ואני מוכרח לומר שיושב ראש ועדת הכלכלה לא העביר לנו עמדה, כנראה שגם הוא לא רואה איזשהו צורך שהנושא יידון אצלו.
אברהם מיכאלי: מי הציע כלכלה?
קריאות: הלשכה המשפטית.
אברהם מיכאלי: מלכתחילה?
יריב לוין: אז אני מציע להעביר את שתי הצעות החוק לוועדת לחוקה, חוק ומשפט.
יריב לוין: הצבעה מס' 1 בעד ההצעה להעביר את הצעות החוק לדיון בוועדת החוקה, חוק ומשפט – 1 נגד – אין נמנעים – אין ההצעה להעביר את הצעות החוק לדיון בוועדת חוקה, חוק ומשפט נתקבלה.
יריב לוין: הוחלט כאמור.
יריב לוין: הנושא השני על סדר היום: הצעת חוק לתיקון פקודת התעבורה (עידוד תחבורה ציבורית), התשס"ט-2009, הצעה של חברת הכנסת ליה שמטוב, פ/181/18.
יריב לוין: המלצת הלשכה המשפטית הינה להעביר את הצעת החוק לוועדת הכלכלה.
יריב לוין: נשמעה הצעה להעביר לוועדת הפנים והגנת הסביבה, אני מבקש לציין שהצעה דומה או זהה, לפי דעתי, של חבר הכנסת דב חנין, פ/1064/18, הועברה לדיון בוועדת הכלכלה.
יריב לוין: ולכן, הגם שעדיין לא קיבלתי התייחסות של יושבי ראש הוועדות, נדמה לי שאין שום היגיון אלא להעביר את הנושא לוועדת הכלכלה.
אברהם מיכאלי: אלא אם כן נעביר את זה לוועדת עלייה וקליטה.
יריב לוין: זה מקובל גם על המציעה, ולפיכך - - -
ליה שמטוב: ועדת הכלכלה.
יריב לוין: כן, אין שום היגיון – וגם התחום הוא תחום מובהק של ועדת הכלכלה.
יריב לוין: מי בעד להעביר לוועדת הכלכלה?
יריב לוין: הצבעה מס' 2 בעד ההצעה להעביר את הצעת החוק לדיון בוועדת הכלכלה – רוב נגד – אין נמנעים – אין ההצעה להעביר את הצעת החוק לדיון בוועדת הכלכלה נתקבלה.
יריב לוין: פה אחד, אין מתנגדים, אין נמנעים, הוחלט כאמור.
ליה שמטוב: קביעת ועדה לדיון בהצעה לסדר-היום בנושא: "סכנת פיטורים למאות עובדים במפעלים בצפון"
יריב לוין: הנושא האחרון שלנו היום על סדר היום: קביעת ועדה לדיון בהצעה לסדר-היום בנושא - - -
דוד רותם: מה עם החוקים של השכרות?
דוד רותם: זה לא להיום?
אתי בן יוסף: לא השבוע.
יריב לוין: כי אני אגיד לך מה קרה.
יריב לוין: מה שקרה זה שמתברר שההצעה שלך עם כץ עברה אליו.
יריב לוין: הלוא ישנן שלוש הצעות שנוגעות לרישוי עסקים.
יריב לוין: אחת מהן כבר אצלו.
דוד רותם: ושתיים – וארבע אצלי - - -
יריב לוין: אז צריך יהיה למצוא – אני אגיד לך, דודו, מה שאני מציע.
יריב לוין: מה שאני מציע זה שנשב אתו, ואולי הוא יפנה אלי ויבקש גם את ההצעה שאצלו אליך, ואז נרכז את הכל.
יריב לוין: אבל צריך לשבת, לנסות לסגור את זה.
איל ינון: יכול להיות שזה בטעות עבר אליו, אני אבדוק את זה.
איל ינון: כי הייתי בדיון וגם זה עבר - - -
יריב לוין: כן, צריך לבדוק את זה כי זה לא הגיוני, כי כל הנושא של האלכוהול, הצעת החוק הממשלתית מרוכזת שם, וזה גם עבר במליאה בתנאי של תיאום עם הצעת החוק הממשלתית ולכן ההיגיון אומר שזה יילך בחטיבה אחת, אבל צריך יהיה לסדר את העניינים.
זאב אלקין: אני גם בטוח שהאינטרס של המציעים זה שזה יהיה דווקא בוועדת החוקה.
זאב אלקין: נראה לי.
זאב אלקין: יכולת ההידברות מול השר היא בטח יותר גדולה שם.
יריב לוין: הנושא האחרון: "קביעת ועדה לדיון בהצעה לסדר-היום בנושא: סכנת פיטורים למאות עובדים במפעלים בצפון".
יריב לוין: הצעת חבר הכנסת שלמה מולה - נשמעו הצעות להעביר את ההצעה לדיון או בוועדת הכספים או בוועדה אחרת.
יריב לוין: יושב ראש ועדת הכספים מבקש להביא את ההצעה לדיון בוועדת הכספים.
יריב לוין: נדמה לי שזה גם המקום המתאים, הסביר והראוי.
זאב אלקין: פיטורים זה יחסי עבודה.
זאב אלקין: אז אולי ועדת העבודה.
זאב אלקין: אבל שהמציע יגיד.
שלמה מולה: אני ביקשתי ועדת כספים, אדוני היושב ראש, כי בפעם הקודמת גם היה דיון בעניין הזה.
יריב לוין: כל הנושא הזה של המפעלים ומצבם נדון שמה, אני חושב שזה נכון שזה ילך לשם.
יריב לוין: מי בעד להעביר את זה לוועדת הכספים?
יריב לוין: הצבעה מס' 3 בעד ההצעה להעביר את ההצעה לסדר-היום לדיון בוועדת הכספים – רוב נגד – אין נמנעים – אין ההצעה להעביר את ההצעה לסדר-היום לדיון בוועדת הכספים נתקבלה.
יריב לוין: הישיבה נעולה, תודה רבה.
יריב לוין: אני שמח להתחיל במהלך - שנוכח הנוכחות אולי אפילו ילך יותר מהר ממה שקיווינו - של ביצוע מעבר על כל התקנון, ובאמת ניסיון לתקן אותו פרק פרק.
יריב לוין: כפי שאמרתי בפעמים הקודמות, המטרה היא להתבסס על ההצעות שגובשו בשעתו בפעם האחרונה בוועדת משנה בראשותו של חבר הכנסת לשעבר רשף חן בכנסת השש-עשרה, ולנסות להתקדם בצורה מעט שונה ממה שהיה בעבר במובן הזה שאנחנו נשתדל לסיים כל אגד של סעיפים – שמונה סעיפים, עשרה סעיפים, פרק, או חלק מפרק – ולהביא אותו לאישור במליאה, ולהתקדם במקביל הלאה לפרק הזה.
יריב לוין: בצורה הזאת אולי באמת נצליח לייצר שינוי, ולא כפי שניסו לעשות בעבר, לגמור את כל התקנון כיחידה אחת, ואז המציאות היתה שתמיד הכנסת התפזרה לפני שהמהלך הזה הסתיים.
יריב לוין: החלק הראשון שמונח בפניכם שאנחנו רוצים לתקן, הוא סעיפים 1 עד 8, הפרק הראשון בחלק א' שעוסק ביושב-ראש ובסגני היושב-ראש, עם איזושהי תוספת שנוגעת לפרסום ברשומות שאנחנו רוצים להוסיף אותה בסוף.
יריב לוין: למעשה, העבודה שנמצאת בפניכם, כפי שייעשה גם להבא, הוכנה על-ידי צוות שמובל על-ידי איל וארבל.
יריב לוין: אני קיבלתי את זה, היו לי מספר הערות וחלקן הוטמעו כאן בתוך העניין.
יריב לוין: המטרה היא באמת לעבור, לתקן ולהעיר כל הערה כדי לנסות להגיע לנוסח שיהיה באמת מוסכם על כולם.
יריב לוין: ארבל, את תציגי את הנושא, בבקשה.
ארבל אסטרחן: אני אתחיל במשהו כללי.
ארבל אסטרחן: כמו שאמר היושב-ראש, מדובר פה בהצעה לניסוח חדש של סעיפי התקנון.
ארבל אסטרחן: זו עבודה שמבוססת על ועדת משנה שהיתה בכנסת השש-עשרה בראשות רשף חן שהיא בעצמה נעזרה בוועדת משנה של ועדת הכנסת שהיתה בכנסת השלוש-עשרה בראשות יצחק לוי, כאשר הרעיון היה גם כאשר יש צורך להכניס שינויים משמעותיים, אבל גם לעשות איזושהי האחדה בניסוח ובמינוחים, ולשלב בנוסח כוכביות מה שאנחנו קוראים, כל מיני דברים של נוהג ונוהל שהתבססו במשך השנים, ויש מקום להכניס אותם לתוך הטקסט של התקנון עצמו.
ארבל אסטרחן: רציתי לציין שני דברים.
ארבל אסטרחן: קודם כל, צריך לזכור כשעוברים על סעיפי התקנון, שהתקנון הוא רק חלק ממארג נורמטיבי שכולל את חוק-יסוד: הכנסת, ואת חוק הכנסת.
ארבל אסטרחן: לכן, לפעמים יש פה בתקנון רק השלמות, ולא הסדרה שלמה, כי תמיד זה כך, אנחנו קוראים את החוק ביחד עם חקיקת המשנה.
ארבל אסטרחן: הרעיון הוא שככל האפשר לא יהיו חזרות, אלא כל הוראה תקבע את הדברים שצריכים להיות בה – מה שבחקיקה ראשית, מה שבחקיקת משנה.
ארבל אסטרחן: בנוסף, הנוסח פה כולל צבעים.
ארבל אסטרחן: כך עבדנו בכנסת השש-עשרה.
ארבל אסטרחן: חשבנו שיהיה נוח יותר לראות את זה, והחלטנו להשאיר את זה גם עכשיו, כאשר דברים שהם חדשים, מסומנים בצבע.
ארבל אסטרחן: דברים מהותיים יותר עשינו בצבע ירוק, דברים מהותיים פחות בצבע סגול.
ארבל אסטרחן: נראה אם זה יהיה נוח להמשך העבודה.
זאב אלקין: ארבל, אם כתוצאה מהדיון יתברר שיש דברים שצריך לתקן אותם בחקיקה ראשית במסגרת הדיון, המנגנון הוא ועדת הכנסת.
ארבל אסטרחן: היא יכולה ליזום.
זאב אלקין: היא יכולה ליזום לקראה ראשונה בתחום הזה.
ארבל אסטרחן: נצטרך לשים את זה על סדר היום.
ארבל אסטרחן: בוודאי, כן - כל עניינים של כנסת ועבודת הכנסת, הוועדה יכולה ליזום אותם לקריאה ראשונה.
ארבל אסטרחן: אגב, יש אחד הדברים שכבר היום אני אגיד שאני חושבת שצריך.
זאב אלקין: גם לי יש.
ארבל אסטרחן: אין לנו היום בתקנון הכנסת סעיף הגדרות, אלא ההגדרות מפוזרות בכל הסעיפים, ומוצע להוסיף סעיף ראשון בתקנון – סעיף של הגדרות.
ארבל אסטרחן: חלק מההגדרות קיימות כבר היום, וחלק זה דברים חדשים.
ארבל אסטרחן: אני אעבור על זה מהר, אתם רואים את זה לפניכם.
ארבל אסטרחן: יש פה הרבה הפנייה לחוקים בשביל שאחר כך בהמשך התקנון אפשר יהיה להשתמש בקיצור שלהם.
זאב אלקין: למה יש הגדרה של סיעות אופוזיציה, ואין הגדרה של סיעות קואליציה?
זאב אלקין: האם זה בגלל שאין צורך?
ארבל אסטרחן: לא, אין בזה שימוש.
ארבל אסטרחן: וגם בחקיקה יש היום הגדרה של סיעות אופוזיציה כי זה הפנייה.
ארבל אסטרחן: זה מופיע בסעיף 11 לחוק הכנסת שזה הפרק של ראש אופוזיציה.
זאב אלקין: זאת אומרת, שאם כן יוסדר העניין של קואליציה, זה יחייב.
ארבל אסטרחן: לפעמם אומרים בלשון שלילה: סיעות שאינן סיעות אופוזיציה.
ארבל אסטרחן: אבל, כרגע אין לזה שימוש בהמשך.
ארבל אסטרחן: הוכנסו פה רק דברים שחשבנו שיש שימוש.
ארבל אסטרחן: אם אחר כך יהיה סעיף שיגדיר את סעיף הקואליציה פשוט נוסיף בסעיף ההגדרות.
ארבל אסטרחן: אם כן, יש לנו הפניה לחוקים: חוק הבחירות, חוק החסינות, חוק יסודות התקציב, חוק הכנסת, חוק מימון המפלגות, חוק הממשלה, חוק משכן הכנסת.
ארבל אסטרחן: אחר כך יש הגדרות של כנס חורף, כנס קיץ, מושב, מושב של כנסת, שבעצם נמצאות כבר היום בסעיף 34 לתקנון.
ארבל אסטרחן: פעם ראשונה נכנסת פה הגדרה של נשיאות הכנסת.
ארבל אסטרחן: עד היום השתמשו בתקנון במונח של יו"ר הכנסת והסגנים.
ארבל אסטרחן: לגבי סיעות אופוזיציה, יש כאמור הגדרה שמופיעה בפרק ראש האופוזיציה בחוק הכנסת, ופגרה.
ארבל אסטרחן: זה פשוט מסודר לפי א'-ב'.
ארבל אסטרחן: כאמור זהו סעיף חדש.
ארבל אסטרחן: אחר כך אנחנו עוברים שעניינו יושב-ראש הכנסת והסגנים ליושב-ראש.
ארבל אסטרחן: אני הנחתי גם לפניכם על השולחן את ההוראות שקיימות היום בחוק הכנסת ובחוק-יסוד: הכנסת, כי זה ממש סעיפים שמשלימים הוראות שקיימות בחקיקה ראשית.
ארבל אסטרחן: כי חוק-יסוד: הכנסת, כמו שאתם יכולים לראות בסעיף 20, אומר ש"הכנסת תבחר מבין חבריה יושב-ראש וסגנים ליושב-ראש".
ארבל אסטרחן: מה שמוצע לקבוע בתקנון זה כך – מה שמופיע אצלכם בסעיף 2 בעמוד 2: "הכנסת תבחר, בבחירות גלויות את יושב-ראש הכנסת, ואת הסגנים ליושב-ראש הכנסת, בהתאם להוראות סעיף 20 לחוק-יסוד: הכנסת.
ארבל אסטרחן: הסגנים ייבחרו בכפוף לאמור בסעיף 10 לחוק הכנסת".
ארבל אסטרחן: סעיף 10 לחוק הכנסת זה הסעיף שקובע את מספר הסגנים שכזכור בכנסת הזאת עשו הוראת שעה שהגדילה את המספר.
ארבל אסטרחן: אבל, ככלל, הוא קובע שמספר הסגנים לא יעלה על שבעה.
ארבל אסטרחן: היום זה תשעה.
ארבל אסטרחן: זה סעיף 10 לחוק הכנסת שלא נמצא פה.
ארבל אסטרחן: אם כן, "הסגנים ייבחרו בכפוף לאמור בסעיף 10 לחוק הכנסת", שזה כאמור הגבלת המספר, "בהמלצת ועדת הכנסת".
ארבל אסטרחן: פה אני רוצה להוסיף משהו שלא כתבתי בנוסח: וכל עוד לא הוקמה בהמלצת הוועדה המסדרת.
ארבל אסטרחן: אני פשוט שמתי לב לזה אחרי שכבר כתבתי את זה.
ארבל אסטרחן: וכאן יש איזושהי תוספת שהציע יו"ר הוועדה: בהתחשב בהרכב הסיעתי של הכנסת, ובגודל הסיעות, ובהצבעה אחת.
אברהם מיכאלי: למה ההדגשה של בהצבעה אחת?
ארבל אסטרחן: כי זה לא קיים היום.
ארבל אסטרחן: היום זה לא נכתב.
יריב לוין: הניסוח הסופי יהיה כמובן בכתיב רגיל הכול.
ארבל אסטרחן: כן, כן.
ארבל אסטרחן: האם אתה רוצה להסביר?
יריב לוין: אני אסביר מה ההיגיון.
יריב לוין: אל"ף, יש הרבה מאוד דברים שהפכו לנוהג, והם אינם בעצם בתקנון.
יריב לוין: המטרה היתה שאם כבר עושים, אז להכניס אותם ולכתוב אותם ברחל בתך הקטנה כדי שיהיו מעוגנים בצורה מסודרת.
יריב לוין: מעבר לכלל העקרוני שבוחרים את היושב-ראש והסגנים כפי שכתוב כמובן בחוק, מה שאנחנו עושים בפרקטיקה הוא שאנחנו בוחרים את הסגנים בהתחשב בהרכב הסיעתי.
יריב לוין: כמובן שאנחנו נותנים גם משקל לגודל הסיעות.
יריב לוין: כלומר, סיעות גדולות יש להן לפעמים שני נציגים בנשיאות, וכן הלאה.
יריב לוין: ההצבעה נעשית אן-בלוק כהצבעה אחת.
יריב לוין: כלומר, ועדת הכנסת הלוא מציעה את רשימת הסגנים, ואז מאשרים את כולם בהצבעה אחת.
זאב אלקין: אבל, לפעמים זה בא באיחורים.
יריב לוין: לא, באיחורים אין בעיה.
יריב לוין: האם אתה שואל, האם זה לא מגביל אותך אחר כך לבצע תוספת?
אברהם מיכאלי: לכן, שאלתי למה בהצבעה אחת?
זאב אלקין: אני אפילו אזכיר שבכנסת הזאת היה מצב שהתלבטנו, ומכל מיני סיבות החלטנו כן לעשות את זה ביחד.
זאב אלקין: אבל, היתה בהחלט אפשרות, וזה היה מאוד מאוד קרוב לביצוע, שבגלל שינוי המספר, למשל, שדרש שינוי חקיקה שקודם יבחרו שבעה, ואחר כך יוסיפו עוד שניים.
זאב אלקין: בסוף בגלל שהתעכב השבע, והחקיקה עברה מהר, אז אמרו: זה כבר לחכות יום אחד, בואו נחכה.
זאב אלקין: אבל, אם המועמדים של הסיעות לשבע היה מתמלא מהר, זה היה קורה בהפרשי זמן.
זאב אלקין: לפעמים, סיעה מסוימת לא מסוגלת לאייש תפקיד – גם זה קורה.
זאב אלקין: לכן, אני לא יודע עד כמה נכון בתקנון להגביל את זה להצבעה אחת.
אברהם מיכאלי: גם בקדנציה הקודמת היה עיכוב עד שמינו בסוף תוספת.
זאב אלקין: זה יכול להיות עניין גם פנים סיעתי.